གསུམ་ནས་ཀྲུང་གོ་གུང་ཁྲན་ཏང་གིས་འཛམ་གླིང་ཤེས་དཔལ་སྤེལ་རེས་དང་ཕན་ཚུན་དཔྱད་གཞིར་འཛིན་རྒྱུར་སྔར་རྒྱུན་བཞིན་ལེགས་སྐྱེས་འབུལ་རྒྱུ་ཡིན་ཞིང་།ཀྲུང་གོ་གུང་ཁྲན་ཏང་གིས་སྔར་ནས་འཛམ་གླིང་ལ་ལྟ་བའི་མིག་རྒྱང་ལྡན་པར་མཐོང་ཆེན་བྱས་ཏེ་འཛམ་གླིང་གི་རྒྱལ་ཁབ་ཁག་གི་མི་དམངས་ཀྱིས་བཏོད་པའི་ཤེས་དཔལ་གྲུབ་འབྲས་ལ་སློབ་སྦྱོང་དང་དཔྱད་གཞིའི་མེ་ལོང་དུ་ཧུར་ཐག་འཛིན་པ་དང་འབྲེལ།ཀྲུང་གོའི་དོན་དངོས་དང་ཟུང་འབྲེལ་བྱས་ཏེ་བེད་སྤྱོད་བྱེད་བཞིན་ཡོད།ཀྲུང་གོ་གུང་ཁྲན་ཏང་གིས་སྒོ་དབྱེའི་མིག་རྒྱང་དང་ཁོང་ཡངས་ཀྱི་བློ་རྒྱའི་ཐོག་ནས་འཛམ་གླིང་རྒྱལ་ཁབ་ཁག་གི་མི་དམངས་ཀྱི་ཤེས་དཔལ་གསར་གཏོད་ལ་ལྟ་སྟངས་འཛིན་པ་དང་།འཛམ་གླིང་རྒྱལ་ཁབ་ཁག་གི་མི་དམངས་དང་རྒྱལ་ཁབ་ཁག་གི་སྲིད་ཏང་དང་མཉམ་དུ་སྐད་ཆ་ཤོད་རེས་དང་སྤེལ་རེས་མཉམ་ལས་བྱས་ནས་རྒྱལ་ཁབ་ཁག་གི་མི་དམངས་ཀྱིས་སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་ཀྱི་འགྲོ་འོང་དང་དམངས་ཁྲོད་ཀྱི་མཛའ་གྲོགས་ལ་ཤུགས་སྣོན་རྒྱག་རྒྱུར་རྒྱབ་སྐྱོར་བྱ་རྒྱུ་ཡིན།འབྱུང་འགྱུར་ལོ་ཡི་ནང་ཀྲུང་གོ་གུང་ཁྲན་ཏང་གིས་འཛམ་གླིང་རྒྱལ་ཁབ་ཁག་གི་སྲིད་ཏང་ལ་མི་ཁྲི་ཀྲུང་གོར་སྤེལ་རེས་བྱེད་དུ་ཡོང་བའི་གོ་སྐབས་བསྐྲུན་རྒྱུ་ཡིན།ང་ཚོས་ཀྲུང་གོ་གུང་ཁྲན་ཏང་དང་འཛམ་གླིང་སྲིད་ཏང་གི་མཐོ་རིམ་དབར་སྐད་ཆ་ཤོད་རེས་བྱ་རྒྱུ་དེ་ལམ་སྲོལ་ཅན་དུ་འགྱུར་བ་བྱས་ཏེ་དེ་ཉིད་འཐུས་ཚབ་རང་བཞིན་དང་རྒྱལ་སྤྱིའི་ཤུགས་རྐྱེན་ཐེབས་ཤུགས་རྒྱ་ཁྱབ་ལྡན་པའི་ཆབ་སྲིད་ཀྱི་སྐད་ཆ་ཤོད་རེས་ཀྱི་ལས་སྟེགས་རྩེར་སོན་ཞིག་ཏུ་འགྱུར་བ་བྱ་རྒྱུའི་འབོད་སྐུལ་བྱ་རྒྱུ་ཡིན།